google/wiki40b huggingface dataset:
Tax Justice Network

Tax Justice Network (TJN) er en koalisjon av forskere og aktivister med et felles engasjenent for hva de hevder er de skadelige virkninger av skatteunndragelse, skattekonkurranse og skatteparadis. Bruken av ordet «rettferdighet» i navnet illustrerer organisasjonens grunntanke om at skatter og avgifter kan være et verktøy for sosial rettferdighet.
Ifølge regnskapet for 2009 er «The Tax Justice Network International Secretariat Limited» et britisk selskap kontrollert av Tax Justice Network Association Sans Men Lucratif, en belgisk veldedighetsorganisasjon.
TJN utgir Financial Secrecy Index, som rangerer 73 hemmeligholdende jurisdiksjoner i henhold til både deres hemmelighold, og omfanget av deres virksomhet.
Både The Tax Justice Network International Secretariat Limited og Tax Justice Network Association Sans Men Lucratif er registrert i land Tax Justice Network gjennom Financial Secrecy Index definerer som skatteparadis: Storbritannia (13.-plass) og Belgia (15.-plass).
«Tax Justice Network - Norge» ble lansert i 2010 og er den norske grenen av TJN. 15 norske organisasjoner er medlemmer av Tax Justice Network - Norge, blant dem Unio, Skatterevisorenes forening, Fagforbundet, Kirkens Nødhjelp og Norsk Folkehjelp.
Ogmund Dengje

Ogmund Dengje (el. Deng, Denger) fra Støle i Sunnhordland var en eldre halvbror av Erling Skakke og sønnen til Orm fra Kyrping (Kyrpinga-Orm). Hans far hadde vært en viktig støttespiller for Harald Gille og fosterfar til Haralds sønn, Magnus. Etter Kyrpinga-Orms død tok Ogmund over sin fars plass i den politiske eliten, og var en av de viktigste rådgiverne for sønnene til Harald Gille da de satt med makten i Norge. Flere sagaer gjør et poeng ut av at den fremtidige riksstyreren Erling Skakke var mindre ansett enn sin bror så lenge Ogmund levde.
Nettavisen-prisen

Nettavisen-prisen er en årlig prisutdeling arrangert av Nettavisen for å hedre den eller de som har bemerket seg i størst positiv grad i et kalenderår. Vinnerne av de ulike kategoriene tildeles en utgave av Nettavisen-prisen, en glassvase produsert av Magnor Glassverk. 
Prisen ble for første gang utdelt i 2014, og startet som en ren sportspris. Det er Nettavisens redaksjon som kårer årets navn, mens de ulike sportsprisene tildeles av Nettavisens sportsredaksjon.

Prisutdelingen

Utdelingen av Nettavisen-prisen blir offentliggjort mot slutten av hvert år. De tre prisene i Eliteserien i fotball for menn kåres og deles ut i uka mellom siste serierunde og den påfølgende cupfinalen. Årets sportsnavn og årets navn offentliggjøres og deles ut i desember.
Rødstilk

Utseende og lyder

Rødstilken er spraglet i mørkebrunt og hvitt og har rødt nebb og lange, røde ben. Under flukt viser den et tydelig langsgående hvitt vingebånd, som skiller den fra de vanlige slektninger, som gluttsnipe, grønnstilk og skogsnipe. Fuglens varselrop er intenst og hakkete, og kan minne om grønnstilkens. Forøvrig har rødstilken et variert register av lyder.
Schoenherria

Utseende

Middelsstore, rødbrune oldenborrer. Oversiden er mer eller mindre kledt med oppstående, smale, håraktige skjell, og overflaten virker noe fløyelsaktig. Dekkvingene har dype lengdefurer.

Levevis

Larvene lever i jorda der de eter på røtter.

Utbredelse

Slekten er utbredt i Sørøst-Asia.
Gammel Dansk

Gammel Dansk er en dansk alkoholholdig drikk produsert av De Danske Spritfabriker i Dalby, Sjælland, og er i dag regnet som den mest populære bitter i Danmark. Gammel Dansk serveres romtemperert i små glass, den brukes ofte som aperitif, men også som digestif. Drikken sidestilles ofte med den tyske bitteren Jägermeister.

Historikk

I 1961 fikk daværende produksjonssjef for De Danske Spritfabriker, J.K. Asmund, i oppdrag å fremstille en bitter. Det ble stilt tre krav; det skulle være en dram og den skulle være myk, men også bitter. Etter tre år med forsøk og testing med smakspanel skapte de Gammel Dansk slik den er i dag. Drikken ble første gang solgt i 1964.

Innhold

Gammel Dansk inneholder 29 ulike urter, krydder og blomster, en av hovedingrediensene er rognebær. En annen interessant ingrediens er Ensian-roten som har en bittersøt smak. Drikken har et alkoholinnhold på 38%.
81. infanteribrigade

81. infanteribrigade var en brigade i den prøyssiske armé. Brigaden ble opprettet den 1. april 1897, og hadde sitt hovedkvarter i Lübeck. I 1901 fikk brigaden sitt hovedkvarter i Moltkestraße 25 i Schloss Rantzau, i 1912 i Mengstraße 4 som senere ble kalt Buddenbrookhaus og i 1913 til Braunstraße 12.
Brigaden ble oppløst i 1919.
Maria Amalia av De to Sicilier

Biografi

Maria Amalia var datter av Maria Karolina av Østerrike og Ferdinand I av De to Sicilier. Hennes mor og hennes tante Marie Antoinette bestemte tidig at hun skulle gifte seg med sin fetter Louis Joseph (1781–1789) som var Frankrikes tronfølger.
Etter 1798-99 bodde hun på Sicilia hvor familien hadde flyttet. Hun ble gift med Ludvig Filip i Palermo i 1809 og paret levde de første årene på britiske bidrag. Permanent bosatt i Frankrike fra 1817.
Maria Amalia beskjeftiget seg aldri med politikk og egnet seg helt til familielivet. Hun var konservativ og sterkt religiøs. Etter revolusjonen i 1848 forlot hun Frankrike og bosatte seg i England.
Foreningen av Romania og Moldova

Foreningen av Romania og Moldova (rumensk: Unirea Republicii Moldova cu România) er en politisk bevegelse i de to østeuropeiske landene som oppstod ved slutten av 1980-tallet, samtidig som Sovjetunionens oppløsning. Den rumenske revolusjonen samt Moldovas selvstendighet i 1991 bidro til utviklingen av en bevegelse for en samling av de to rumensktalende landene. Spørsmålet om gjenforening er en gjenganger i offentlig debatt i de to landene, ofte som en spekulasjon, både som et mål og en fare. Ideen, som blir støttet av mange i Romania, er kun støttet av et mindretall i Moldova.
De som støtter forening blir ofte kalt unionister («unioniști»). Foreningen blir ofte sett på som et felles ønske fra de to landene, mens noen ser på det som Romanias historiske krav på Bessarabia. Unionister benytter ofte navnet moldovenister («moldoveniști») på motstandere.
Moonlight

Handling

En afroamerikansk mann sliter med å være seg selv i tre perioder av livet sitt og prøver å komme ut av skapet til sine nærmeste.
Prior Norge

Historikk

Den første landssammenslutning innen eggsamvirket i Norge ble dannet 25. oktober 1919 da seks lokale eggsentraler opprettet Norske Eggcentral S/L. På denne tiden holdt 30% av alle norske husholdninger (180 000) egne høner. I 1929 utgjorde egg 98% av omsetningen i Norske Eggcentral, kjøtt 2%.
I 1934 begynte sentralen med gjennomlysing, kvalitetssortering og –stempling av alle sine egg. Varemerket Sol-egg ble innført. Under og etter andre verdenskrig var det eggrasjonering i Norge. Denne ble opphevet i juli 1949.
I 1950-årene begynte Eggcentralen aktiv markedsføring av egg ved hjelp av reklame. På 1960-tallet ble broilere introdusert på det norske markedet. Fra 1970-årene forsvant Sol-egg og både egg og hvitt kjøtt fikk det felles varemerket Prior.
På 1990-tallet ble den norske kyllingrasen erstattet av en kjøttfull, skotsk rase med navn Ross. Norske Eggsentralen skiftet navn til Prior Norge i 1999. I 2001 ble virksomheten omorganisert til et konsern med eggpakkerier og slakterier eid av tre regionselskaper. I 2003 ble i sin tur de tre regionselskapen fusjonert til ett konsern.
I 2005 var verdien av kjøtt fra kylling og kalkun større enn verdien av egg. I dag er 70% av kjøttproduktene ferskpakket, mens frossenandelen tidligere var langt høyere. 
1. november 2006 ble Prior Norge BA innfusjonert i det nye konsernselskapet Nortura BA.
Parhemiops

Utseende

Middeksstore til ganske store (12- 33 milimeter), kraftige, nokså sterkt hårete, gulaktige smellere.

Utbredelse

Slekten er utbredt i Sørøst-Asia.
Skathelle

Skathelle er en presisjonsidrett med røtter i Jostedalen i Sogn og Fjordane, der målet er å oppnå poeng og sett ut i fra hvor nære målet man klarer å kaste en steinhelle.

Regler

Skathelle spilles vanligvis som et lagspill med tre kastere på hvert lag, og der to lag konkurrerer i en kamp. Man spiller på en rett bane der det er ca 25 meter mellom to steiner på rundt 3x2 cm kalt for målene. Rundt målene er det gjerne en sirkel med jord/grov sand for å bedre oversikteligheten og gjøre at hellene ikke spretter for mye. Hellene man kaster er naturstein man gjerne hogger til for å bli en effektiv kastehelle. Den bør være flat under, gjerne svakt buet oppå, og ha et godt grep for kastehånden. Vekt og størrelse er valgfri, men å ha styrke til å kaste en større helle er gjerne en fordel. Normalvekt ligger nok i overkant av kiloen, men kan både være lettere og tyngre etter egne preferanser.
De seks kasterne på de to lagene i en kamp kaster annenhver gang mot et av målene. Laget som har hellen som ligger nærmest målet får tildelt 1 poeng. Hvis målet treffes og faller, vil man tildeles 3 poeng hvis dette er det første av de to målene som treffes i et sett, og 2 poeng hvis dette er det andre av de to målene. Poengsummen man tildeles ved slag på de respektive steinene forblir konstant til man begynner et nytt sett. Vinneren av hver runde er pliktig til å kaste først i den neste runden. Hvis flere spillere treffer målet er det det siste slaget som gjelder. Det kreves 5 poeng for å oppnå et sett, men man er også nødt til å lande på akkurat 5 poeng. Det er dermed mulig å oppnå et sett ved å slå målet både frem og tilbake på banen. Slår man derimot målet som gir 3 poeng to ganger på rad, vil man oppnå 6 poeng og dermed være 1 poeng over summen som gir sett. Man nedgraderes da til 1 poeng. Har man f.eks. 4 poeng og slår 3´er-målet, får man 2 poeng over, og er dermed tilbake på 2 poeng. Man har også muligheten til å slå seg opp igjen. Dvs at hvis en fra samme lag slår målet i samme runde som en annen fra det laget har slått seg ned, vil man kansellere ut det forrige slaget og bli stående på summen man hadde fra før. Man kan også velge å stå over å kaste i en runde av taktiske grunner. Første laget som når 5 sett står som vinnere. Lengden på matchene varierer stort ut ifra hvor mange ganger lagene slår seg ned igjen i poengsum.

Mesterskap

Et årlig mesterskap holdes i Dølaheimen i Jostedalen en helg i juli. De siste årene har det ligget mellom 6-10 konkurrerende lag. Man spiller seg videre til dag to og finalene ved å slå ut laget man møter den første dagen. Vinneren og andreplassen blir premiert.
Et mesterskap for kvinner holdes samtidig ved godt nok oppmøte. Her spiller man 3-settsmatcher med en noe kortere bane.

Annet

Det er mulig å kaste Skathelle individuelt.
Ralph Pulitzer

Tidlig liv

Ralph Pulitzer ble født 11. juni 1879 i St. Louis, Missouri. Hans far, Joseph Pulitzer var en avismagnat.
Pulitzer ble utdannet ved St. Mark's School i Southborough, Massachusetts. Han ble uteksaminert fra Harvard University.

Personlige liv og død

Pulitzer var gift to ganger. I 1905 giftet han seg med Frederica Vanderbilt Webb. De fikk to sønner, Ralph jr. og Ralph Seward Webb Pulitzer. De ble skilt i Paris, Frankrike i 1924. I 1928 giftet han seg med Margrete Leech som etter hans død, fikk to Pulitzer-priser for sitt eget arbeid. I dette andre ekteskapet fikk de en dater som døde av poliomyelitt i Frankrike før sin første fødselsdag.
Pulitzer var en aktiv tilhenger av National Air Races. Han sponset National Air Races med Pulitzer-troféet for å oppmuntre til høyere hastighet i landflyene. Han var også en storviltjeger.
Murupi

Utseende

En middelsstor, slank, ensfarget brun trebukk. Antennene er omtrent så lange som kroppen, pronotum tønneformet, dekkvingene jevnbrede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er utbredt i Brasil.
Jarlsberg sorenskriveri

Jarlsberg sorenskriveri var et sorenskriveri i Vestfold. Det ble opprettet ved resolusjon 6. juni 1952. 
Sorenskriveriet bestod av tinglagene Sem, Stokke og Andebu. Sem og Stokke hadde tidligere hørt under Søndre Jarlsberg sorenskriveri, og Andebu hadde hørt under Sandar sorenskriveri. I 1981 ble Jarlsberg sorenskriveri lagt under Tønsberg byrett. Byretten endret navn til Tønsberg tingrett i 2002.

Arkiv

Arkivet etter Jarlsberg sorenskriveri er avlevert til Statsarkivet i Kongsberg.
Ravenheart

Historie

Da bandet ble grunnlagt hentet Roger inn Greg, Marco, Luca og Bea, og de startet og spille små konsterter før de laget demo-CD-en Timeless Knights. Så begynte de på materialet til CD-en som senere skulle bli hetende Valley of the Damned. Under dette arbeidet, i 2006, døde Luca, og det ble ett opphold i låtskrivingen. Phil Eichenberger sluttet seg til bandet litt senere, og arbeidet startet på nytt før det ble ferdig rundt sommertid 2007. Da med hjelp fra flere kjente musikere som Chris Bay fra Freedom Call, Cede Dupont fra Symphorce, Oliver Hartmann fra Avantasia og Werner Schweizer fra Kharma.
Valley of the Damned ble utgitt 3. oktober 2008.
Hattarvík

Hattarvík (IPA: [ˈhatːaɹvʊik], dansk: Hattervig) er den minste av to bygder på Fugloy, en av Færøyene. Bygda ble grunnlagt rundt år 900, og er omkranset av høye fjell på tre sider. Det er siden slutten av 1980-tallet en vei til nabobygda Kirkja, lengre sør på øya. Disse to bygdene utgjør Fugloyar kommuna.
De berømte «flokksmenn» kom, ifølge tradisjonen, fra Hattarvík. Det var tre sterke menn som, sammen med en medsammensvoren fra Kirkja (og rundt femti tilhengere fra Suðuroy), prøvde å ta makten på Færøyene ved å gjøre et kuppforsøk rettet mot Færøyenes mektigste menn, ansamlet i en uinnvidd kirke på Svínoy. Kuppet mislyktes, og de ble kastet på havet fra en høy havklippe.
Hattarvík er den østligste bosetningen på Færøyene.
1. januar 2009 hadde Hattarvík 15 innbyggere, mot 27 i 1985.
CrunchBang Linux

CrunchBang Linux (forkortet #!) er en tidligere Linux-distribusjon som var basert på Debian. Den tilbød et lite ressurskrevende grafisk brukergrensesnitt i form av vindushåndtereren Openbox.
CrunchBang Linux hadde sitt eget nettsted hvor man kunne hente programvare, men det store flertall av programpakker er det samme som Debians.
Den 6. februar 2015 kunngjorde Philip Newborough at han hadde stanset utviklingen av CrunchBang Linux. Noen Linux-distribusjoner har fortsatt dets utvikling. Blant de mest kjente er BunsenLabs.
Siste versjon er versjon 11 20130506 som ble lansert 6. mai 2013.
Wiltshire

Historie

Wiltshire er kjent for sin førromerske arkeologiske funn. I mesolittisk tid (eldre steinalder), neolittisk tid (bondesteinalder) og bronsealderen har folk bygd bosetninger på åser og bakkelandskap som dekket Wiltshire. Stonehenge og Avebury er de mest kjente neolittiske stedene i Storbritannia.
På 500- og 600-tallet var Wiltshire den vestlige utkanten av angelsaksiske Britannia da platået Cranborne Chase og våtlandsområdet Somerset Levels forhindret videre avansering mot vest. Slaget ved Bedwyn ble utkjempet i 675 mellom Æscwine of Wessex, en vestsaksisk adelsmann eller småkonge som hadde tatt tronen til dronning Seaxburh av Wessex, og kong Wulfhere av Mercia som ble drept. I 878 invaderte danene landet. Som følge av normannernes erobring av England ble store deler av Wiltshire underlagt kronen og kirken.
På tiden med Domesday-undersøkelsen var økonomien i Wiltshire i stor grad preget av landbruk; 390 møller er nevnt, og vingårder ved Tollard og Lacock. I de påfølgende århundrene ble fattigfolks sauegårder forfulgt mens cistercienserordenens klostre ved Kingswood og Stanley eksporterte ull til markedene i Flandern og Firenze på 1200- og 1300-tallet.
I den engelske borgerkrigen på 1600-tallet var Wiltshire i stor grad parlamentarisk. Slaget ved Roundway Down i nærheten av Devizes, som ble utkjempet i 1643 i begynnelsen av krigen, ble vunnet av de rojalistiske kavaleristyrkene.
I 1794 ble det besluttet ved et møte i Bear Inn i Devizes å opprette en hær bestående av ti uavhengige tropper av yeomanry for Wiltshire. Yeomanry var frivillig kavaleri rekruttert blant odelsbønder i hvert grevskap for å virke som hjemmevern. Det dannet grunnlaget for hva som ble Royal Wiltshire Yeomanry som tjenestegjorde med utmerkelse både hjemme og i utlandet under boerkrigen, den første verdenskrig og den andre verdenskrig. Royal Wiltshire Yeomanry er i dag stasjonert som skvadron A (RWY) av Royal Yeomanry, basert i Swindon, og skvadron B (RWY) av Royal Wessex Yeomanry, basert i Salisbury.
Rundt 1800 var Kennet og Avon-kanalen ferdigbygget gjennom Wiltshire og gjorde det mulig å transportere kargo fra Bristol til London i tiden før utviklingen av jernbanen og selskapet Great Western Railway.
Informasjon om de 261 sognene i Wiltshire er tilgjengelig ved nettstedet til Wiltshire Community History, drevet av bibliotekene og kulturarvtjenestene til Wiltshires fylkesråd. Nettstedet inkluderer kart, demografisk data, historiske og moderne bilder og korte historier.
Aeria

Utseende

Forholdsvis små, spinkle Ithomiini. Vingene er gulaktige med brede, mørkbrune striper.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
I alle fall én av artene har larver som lever på planter i slekten Prestonia (Apocyanaceae).

Utbredelse

Slekten er utbredt fra Mexico i nord til det nordlige Argentina i sør.
Mario Kart DS

Spillet

Mario Kart DS er et bilspill der figurer fra Mario-universet konkurrerer mot hverandre. Man kan få forskjellige våpen, som varmesøkende prosjektiler og eksplosiver, eller andre hjelpemidler som nitro for å øke farten. Både egenskaper innen bilkjøring og det å bruke objektene man finner på banene er viktige i spillet. Mens man kjører, ser man bilen i et tredjepersonsperspektiv i den øverste skjermen på konsollen, og et kart over banen samt den foreløpige stillingen i løpet på den nederste skjermen.

Moduser

Alle moduser i Mario Kart DS er tilgjengelige med en gang.

Ballongkamp

I ballongkampen skal spillerne forsøke å sprekke hverandres ballonger, mens de holder sine egne ballonger intakte. Hver spiller starter med fem ballonger, en med luft og fire uten. Man kan blåse opp ballonger ved å holde inn select-knappen eller blåse i konsollens mikrofoninngang mens man står stille. Man kan maks ha oppblåst tre ballonger samtidig.
En spiller taper når han eller hun ikke har flere oppblåste ballonger igjen. Ballonger som tilhører andre spillere kan sprenges ved at man angriper dem med våpen. Ballonger kan også stjeles fra andre spillere hvis en spiller har mindre enn tre oppblåste ballonger og kjører på en annen spiller mens han bruker en sopp.
Spillere med færre opplåste ballonger mottar kraftigere våpen, men de har også en større risiko for å tape hvis ballongene deres blir sprengt. Den siste spilleren eller laget som gjenstår vinner.

Shine Runners

En ny kampmodus som heter Shine Runners ble introdusert til serien i dette spillet, der spillerne må kjøre rundt og samle Shine Sprites, og det er om å gjøre å samle flest. Man mister Shine Sprites hvis man blir truffet. Når klokken når 0, vil spillerne med færrest Shine Sprites bli eliminert, og klokken starter på nytt.

Lokal flerspiller

Man kan spille opp til åtte spillere med ett eller flere spill og åtte konsoller. Hvis man har spillet i konsollen sin kan man velge figur, mens de som ikke har spillet må spille som Shy Guy.

Oppgavemodus

I den nye oppgavemodusen kontrollerer spillerne en spesifikk figur i standardbilen, og de må gjennomføre åtte individuelle oppdrag, med mål som å samle penger eller angripe fiender.

Løp på tid

I denne modusen skal man kjøre mot klokken. Resultatet etter et slikt løp blir lagret som «Ghost Data», som man kan konkurrere mot senere, eller bytte med venner.

Nintendo Wi-Fi Connection

Denne modusen krever at man er koblet mot internett med en trådløs ruter. Etter å ha koblet seg opp mot Nintendos server kan spillerne velge å samle motstandere fra hele verden, basert på spillernes seire og tap, eller folk man kjenner fra før. Man kan spille maks fire spillere mot hverandre, og man stemmer over hvilken bane man skal spille. Banen med flest stemmer vinner, og hvis det er like mange stemmer på flere baner, blir banen valgt tilfeldig. Man spiller fire løp, og en sammenlagt vinner utnevnes.
Den europeiske unions medlemsstater

Medlemslandenes innbyrdes forhold

Til forskjell fra medlemskapet i en mellomstatlig organisasjon, medfører EU-medlemskap at bindende lover gjelder for hvert medlem, til gjengjeld for representasjon innen EUs lovgivende og juridiske institusjoner. På den annen side beholder EUs medlemsstater en betydelig mengde suverenitet, sammenlignet med delstater i føderale land (for eksempel USAs delstater). Utenrikspolitikk og militære gestaltes eksempelvis av hver medlemsstat i EU, med mindre felles tiltak er besluttet på disse områdene (se den felles utenriks- og sikkerhetspolitikk).
Det er forskjeller mellom de forskjellige medlemslandenes størrelser, økonomiske tilstand og politiske systemer, men alle har like rettigheter. Samtidig som flertallsavstemning innen unionens institusjoner innebærer at de store medlemslandene har flere stemmer enn de mindre, har de små medlemslandene forholdsmessig omfattende representasjon, deres innbyggertall tatt i betraktning. Intet medlemsland har per 2016 forlatt unionen.

Utvidelse

Siden 2013 har unionen bestått av 28 medlemsstater. Seks vesteuropeiske land grunnla i 1957 EUs forgjenger, Det europeiske økonomiske fellesskap. Senere er resten av medlemsstatene blitt tilsluttet ved de suksessive utvidelsene av unionen. For å kunne tilsluttes EU, må et søkerland oppfylle bestemte kriterier av politisk og økonomisk art, kjent som København-kriteriene. Disse innebærer dypest sett at kandidatlandet har et demokratisk styresett, rettsstat, en markedsøkonomi, med tilhørende friheter og institusjoner. Kandidatlandet må dessuten implementere unionens eksisterende lovgivning. Godkjennelse fra alle de eksisterende medlemslandene er påkrevd ved enhver utvidelse.
We Don't Talk Anymore

Norsk versjon

Rolf Løken har skrevet en norsk tekst. På norsk bærer den tittelen «Tenk så merkelig».
Slaget ved Loudoun Hill (1307)

Bakgrunn

I 1307, elleve år etter det første slaget sto sto på Loundon Hill og hvor William Wallace vant over engelskmennene, året før hans enda større seier ved Stirling Bridge, møtte Robert Bruce den samme fienden på samme sted.
Flere måneder etter sine knusende nederlag ved Methven og Dalry hadde kong Robert I av Skottland (Robert Bruce) adopterte omtrent den samme taktikken som sin forgjenger. Historikerne har plassert slagmarken på sletten øst for gården Allanton, mellom myrlandet på nordsiden og innsjøen Loch Gait (nå pumpet vekk) ved siden av Avon Water. Loudoun Hill markerer den østlige enden av Irvine Valley. Herfra er det god utsikt over Ayrshire til Firth of Clyde og Arran.

Slaget

Robert Bruce kan muligens ha plassert hærstyrken i stillinger etter råd fra veteraner fra Wallaces hær. Ved å grave en serie med grøfter og løpegraver på begge sider fikk han en smal passasje som tvang engelskmennene ut i det vanskelige terrenget mellom myren og innsjøen. Det forhindret et frontal angrep fra den engelske hovedstyrken på 3000 kavalerister. De ble isteden spredt utover langs en trakt og mistet dermed fordelen av å være tallmessig overlegne.
Bruce hadde rundt 500 til 600 skotske soldater å møte fienden med. Skottene klarte å støtte fram i form av en spydspiss og skape forvirring og uorden blant engelskmennene. Engelskmennene begynte å vike. Deretter flyktet den engelske kommandanten, Aymer de Valence, 2. jarl av Pembroke, og sviktet sine menn ved å overlate dem til skottenes nåde. De overlevende flyktet til Bothwell.

Ettermæle

Slaget ved Loudoun Hill var ikke et hovedslag, men blir ansett som viktig vendepunkt etter Bruces tidligere nederlag. Historikerne mener at det var hans «hurtighet, overraskelse, bevegelighet, små enheter, brent jord og ødeleggelser av festningsverker» som var kjennetegnet på Bruces krigføring, ikke nødvendigvis hans krigstaktikk på slagmarken. Hans motstander, Edvard II av England, var heller ikke av samme støpningen som faren.